**PERGAMONSKI OLTAR**

Pergamonski oltar je velika oltarna arhitektura, posvečena Zevsu in Ateni. Nastal je okoli leta 150 pnš.Postaviti pa naj bi ga dal Kralj Evmen II.,zaveznik rimljanov, ki je v maloazijskem Pergamonu vladal 40 let. Spomenik so odkrili leta 1873, med izkopavanji, ki jih je vodil Nemec Karl Humann. Oltar so prenesli v Berlinski pergamonski muzej in ga rekonstruirali.

OPIS

Podstavek za vso oltarno arhitekturo sestavlja 5 stopnic. Celota pa meri 36 X 34 metrov. Na zahodni strani se dviga veličastno, 20 metrov široko in skoraj 6 metrov visoko stopnšče. To stopnišče vodi do stebrišča, ki omogoča dostop do pravokotne ploščadi, ta pa je na 3 straneh obzidana.Okoli zidu se vije odprt stebriščni hodnik-portik, v jonskem slogu. Sredi ploščadi je stal pravokoten oltar na katerem so žgali prinesene darove. Podnožje stebriščnega hodnika je bilo pokrito z več kot 120 metrov dolgim in 2,30 metra visokim frizom-to je okrašeno polje v obliki traku. Na njem so bili upodobljeni prizori iz boja med bogovi in velikani, veliko je silovitih gibov, prepletenih teles, prevladujejo divja čustva(sovraštvo, maščevalnost, groza, smrt). Pri izdelovanju friza je sodelovalo več kiparjev: Dionziad, Melanip, Orest…Njihova imena so vrezana v podstavek. Nad frizom je nadstrešek, ki je pomaknjen navzven.

ZANIMIVOST

Arhitektura oltarne celote ne sledi zamislim grškega klasičnega obdobja, ampak prevzema motivne prvine javnih poslopij, kaže se tudi močen ekspresionistični izraz.